**Interviu Pep Guardiola**

**Ai ajuns la un nou capitol în cariera ta. Te bucuri sau simți presiune?**

Sunt foarte norocos să fiu aici, să-mi fie oferită această oportunitate. Voi încerca să fac totul cât mai bine. Am făcut asta la Barcelona și asta îmi propun și pentru Bayern Munchen.

**Consideri că Manchester City este principalul tău adversar din grupă?**

Manchester City are un antrenor extraordinar, pe care îl cunosc foarte bine – Pellegrini. Iar Txiki Bergiristain, Director of Sports este una dintre persoanele speciale din viața mea. El mi-a dat provocarea să antrenez echipa secundă a Barcelonei, iar apoi echipa principală și cred că este unul dintre cei mai inteligenți oameni din fotbal.

**City a avut un parcurs destul de greu până acum în Champions League, crezi că acum o să se schimbe ceva?**

Pot spune că, în acest sezon, se concentrează 100% pe calificarea în următoarea etapă și au jucători de top.

**Ce părere ai despre echipele britanice și care crezi că o să fie parcursul lor în Champions League?**

În mod normal, echipele britanice care nu ajung în semifinale sau finale spun că “este criză în Premier League”. În momentul în care se întâmplă asta în Spania, “oh, Spania este jos”. Dacă se întâmplă în Germania, când nu ajung în sferturi, echipele din semifinale spun că fotbalul german nu este de calitate. Sunt lucruri firești. În ceea ce mă privește, echipele britanice din Premier League sunt întotdeauna la înălțime.

**Ce echipe din Champions League crezi că o să ne surprindă?**

Cred că echipele mari, care pot face față ambelor competiții, sunt cele mai puternice. Pot face asta, Barcelona poate, United poate. Cred că și Juve poate reuși, au câștigat ultimele două ligi din Italia și sunt aproape sigur că sunt foarte concentrați anul acesta. Sunt multe echipe mari, cluburi mari în lume, care se descurcă ușor cu ambele competiții.

**Să vorbim puțin și despre jucători. De exemplu, despre Philipp Lahm ai spus că este unul dintre cei mai inteligenți jucători cu care ai lucrat...**

Philipp înțelege jocul și poate juca pe orice post. Acest lucru îmi arată cât este de inteligent.Fotbalul este un sport în care jucătorii se mișcă în permanență și trebuie să decizi într-o secundă ce urmează să se întâmple pe postul tău și în restul terenului. Iar el hotărăște în momentul potrivit: “Acum e momentul să alerg”.